ΓΡΑΠΤΗ ΕΡΩΤΗΣΗ E-1795/01

υποβολή: Michael Gahler (PPE-DE) προς την Επιτροπή

(19 Ιουνίου 2001)

Θέμα: Διεύρυνση της ΕΕ: σημαντικές επιδράσεις στις αρχές τοπικής και περιφερειακής αυτοδιοίκησης τωνποψηφίων προς ένταξη χωρών ως αρχές εφαρμογής και έγκρισης — Ανάγκη διαμόρφωσης νέων διοικητικών δομών και δυνατοτήτων

Στις ετήσιες εκθέσεις της για την επίτευξη προόδου σε κάθεποψήφια προς ένταξη χώρα η Ευρωπαϊκή Επιτροπή διαπιστώνει την ελλιπή μετατροπή του κοινοτικού δικαίου σε εθνικό. Η έλλειψη αυτή αφορά κυρίως τις τοπικές και περιφερειακές δομές. Ταυτόχρονα, ωστόσο, φαίνεται ότι εντείνεται το πρόβλημα της ικανότητας απορρόφησης των εκάστοτε εθνικών διοικήσεων. Το ΕΚ, η ΕΤΠ καθώς και τα εθνικά δίκτυα πόλεων έχουν ήδη επισημάνει την κατάσταση αυτή. Αποτέλεσμα των επισημάνσεων είναι, παραδείγματος χάριν, η πρωτοβουλία LRPP (Local and Regional Partnership Programme, Τοπικό και Περιφερειακό Πρόγραμμα Εταιρικών Σχέσεων). Η πρωτοβουλία αυτή επιθυμεί να προωθήσει την επιτόπου εφαρμογή του κοινοτικού δικαίου μέσω εταιρικών σχέσεων σε επίπεδο κατώτερο του εθνικού.

1. Ποιές δυσκολίες οδηγούν, κατά την άποψη της Επιτροπής, στη μεμονωμένη εφαρμογή περιφερειακών και τοπικών μέτρων στιςποψήφιες προς ένταξη χώρες, παρά το ότι οι διατάξεις εφαρμογής του προγράμματος Phare 1999 προβλέπουν ρητώς μέτρα δημιουργίας θεσμών σε περιφερειακό επίπεδο·

2. Συμμερίζεται η Επιτροπή την άποψη ότι οι πρωτοβουλίες και τα μέσα τα οποία διαθέτει (εταιρικές σχέσεις, το καινούργιο Twinning Light και τα προγράμματα Interreg IIIc, ISPA και Sapard) δεν επαρκούν για την κάλυψη των κενών που παρουσιάζουν οιποψήφιες προς ένταξη χώρες σε επίπεδο κοινοτικής και περιφερειακής πολιτικής· Ποιά είναι τα σχέδια της Επιτροπής για την ενίσχυση των δυνατοτήτων των εν λόγω χωρών σε επίπεδο τοπικής αυτοδιοίκησης με σκοπό την εφαρμογή του δικαίου της ΕΕ·

3. Αναγνωρίζει η Επιτροπή ότι οι πλησιέστερες και πιο συμφέρουσες οικονομικά πηγές εμπειριών για τις αρχές τοπικής και περιφερειακής αυτοδιοίκησης τωνποψηφίων προς ένταξη χωρών είναι οι αντίστοιχες αρχές των κρατών μελών· Γιατί δενποστηρίζει με ενεργό τρόπο ανάλογες εταιρικές σχέσεις στο πλαίσιο τωνπαρχόντων κονδυλίων του προϋπολογισμού, όπως έχει ήδη ζητήσει το ΕΚ, μεταξύ άλλων στην έκθεση Brok — A5-0250/2000, παράγραφος 106·

Απάντηση του κ. Verheugen εξ ονόματος της Επιτροπής

(3 Σεπτεμβρίου 2001)

Οι περιφερειακές και τοπικές αρχές τωνποψηφίων χωρών μπορούν να παίξουν σημαντικό ρόλο όσον αφορά τηνιοθέτηση και εφαρμογή του κεκτημένου, ανάλογα με τη δομή της κάθε χώρας. Παρ' όλο που οι βασικές προσπάθειες για τη δημιουργία και ανάπτυξη περιφερειακών και τοπικών δομών καθώς και για την ενίσχυση των ικανοτήτων τους θα πρέπει να καταβληθούν από τις ίδιες τιςποψήφιες χώρες, όλα τα εθνικά προγράμματα PHARE περιλαμβάνουν ένα ευρύ φάσμα μέτρων θεσμικής ανάπτυξης, ιδίως μέσω των προγραμμάτων αδελφοποίησης, καθώς και στήριξη των επενδύσεων στην οικονομική και κοινωνική συνοχή, σύμφωνα με τις κατευθυντήριες γραμμές του PHARE της 13ης Οκτωβρίου 1999(1). Στις παραμεθόριες περιοχές, οι περιφερειακές και τοπικές αρχές συμμετέχουν ενεργά στον προγραμματισμό και την εφαρμογή των έργων Διασυνοριακής Συνεργασίας του προγράμματος PHARE.

Δεδομένου ότι το PHARE επικεντρώνεται όλο και περισσότερο στα διαρθρωτικά ταμεία, συμπεριλαμβανομένης της αποκεντρωμένης διαχείρισης, και η αδελφοποίηση έχει γίνει περισσότερο ευέλικτη, επιτρέποντας πιο βραχυπρόθεσμες πρωτοβουλίες που αντικατοπτρίζουν τις ανάγκες των περιφερειακών και τοπικών αρχών, αναμένεται ότι η συμμετοχή των εν λόγω αρχών στα προγράμματα PHARE θα είναι όλο και μεγαλύτερη.

Τα δύο άλλα προενταξιακά μέσα Sapard και ISPA θα συμβάλουν επίσης στην ενίσχυση των ικανοτήτων σε τοπικό και περιφερειακό επίπεδο. Στο πλαίσιο του ISPA, θα διατεθεί τεχνική βοήθεια στους δικαιούχους, συμπεριλαμβανομένων των τοπικών φορέων, για την ενίσχυση της διοικητικής τους ικανότητας προκειμένου να μπορέσουν να διαχειριστούν έργα στους τομείς των μεταφορών και του περιβάλλοντος, στα οποία περιλαμβάνονται η εποπτεία και ο δημοσιονομικός έλεγχος. Η εν λόγω τεχνική βοήθεια θα συμβάλει επίσης στην προετοιμασία για τη διαχείριση της κοινοτικής βοήθειας, η οποία θα διατεθεί κατά τη στιγμή της προσχώρησης στον τομέα της περιφερειακής ανάπτυξης. Τα προγράμματα Sapard για τη γεωργία και την αγροτική ανάπτυξη, τα οποία βασίζονται σε μια πλήρως αποκεντρωμένη διαχείριση και σε κανόνες ανάλογους με εκείνους που ισχύουν στα κράτη μέλη, μπορούν επίσης να βοηθήσουν τις περιφερειακές και τοπικές αρχές ώστε να γνωρίσουν και να κατανοήσουν καλύτερα ορισμένες πτυχές της κοινοτικής νομοθεσίας, ιδίως σε σχέση με την κοινοτική αγροτική πολιτική, καθώς και να συμβάλουν στην προετοιμασία των διοικητικών δομών για την προσχώρηση στην Ένωση.

Συνεπώς, η Επιτροπή έχει διαθέσει ένα ευρύ φάσμα προενταξιακών εργαλείων τα οποία θα στηρίξουν τις προσπάθειες που καταβάλλουν οιποψήφιες χώρες για να ενισχύσουν τις ικανότητές τους σε περιφερειακό και τοπικό επίπεδο. Τέλος, στην ανακοίνωση που εξέδωσε η Επιτροπή στις 25 Ιουλίου 2001 για τις παραμεθόριες περιοχές, προβλέπεται η παροχή χρηματοδότησης από το πρόγραμμα Phare Διασυνοριακής Συνεργασίας με σκοπό τη συγχρηματοδότηση των προγραμμάτων Interreg III C, τα οποία παρέχουν τη δυνατότητα στις περιφερειακές και τοπικές αρχές των κρατών μελών και τωνποψηφίων χωρών να δημιουργήσουν δίκτυα για την ανταλλαγή βέλτιστων πρακτικών κατά τη διάρκεια του 2002.

(1) SEC(1999)1596 τελικό.